Stadion "David Arellano"

[260px|mini|desno|Stadion "David Arellano" 2008. godine u utakmici finala *Torneo Aperture* između domaćeg tima Colo-Colo i [Everton de Viña del Mar|Evertona iz Viña del Mara. ]]
260px|mini|desno|Pogled na južni dio stadiona.
**Stadion "David Arellano"**, službeno **Estadio Monumental David Arellano** je nogometni stadion u Maculu, jugoistočno od centra čileanskog glavnog grada Santiaga. Stadion Monumental je domaći teren za Colo-Colo, a povremeno i za nogometnu reprezentaciju Čilea. Trenutni kapacitet stadiona iznosi 47.347 mjesta. Stadion je dobio ime po osnivaču  nogometnog kluba Colo-Colo David Arellanu.

Stadion Monumental je prvi put otvoren 1975. godine. Pred 25.599 gledalaca u prvoj utakmici Santiago Morning i Santiago Wanderers su odigrali neriješeno 1-1, a glavni događaj tog dana je bila utakmica između domaćeg kluba Colo-Colo koji je poražen od Deportes Aviacióna rezultatom 1-0. Strijelac jedinog gola na utakmici je bio Juan Carlos Orellana. Međutim, stadion se pokazao neodgovarajućim za upotrebu te je još pet utakmica odigrano na njemu prije zatvaranja.

Stadion je 1989. godine završen te je ponovno otvoren u septembru iste godine. Prvu utakmicu na novootvorenom stadionu domaći Colo-Colo je odigrao protiv urugvajskog Peñarola. Colo-Colo je zabilježio pobjedu rezultatom 2-1 zahvaljujući golovima Marcela Barticciotta i Leonela Herrere. Zvanični kapacitet stadiona je tada bio između 62.500 i 65.000 gledatelja. Najveći broj gledalaca zabilježen na stadionu je 69.305 gledalaca na prvenstvenoj utakmicu između Colo-Colo i Universidad de Chilea 1992. godine. Finale Copa Libertadores odigrano 5. juna 1991. na stadionu Monumental Colo-Colo je odigrao protiv paragvajske Olimpije te ostvario pobjedu rezultatom 3-0 te je za sada jedini Čileanski klub koji je osvojio ovaj trofej.

Nesreća koja se dogodila na stadionu 1993. godine, dvoela je do modernizacije stadiona i smanjenja kapaciteta na trenutnih 47.000 gledatelja.

U nekim značajnijim utakmicama stadion je bio zakupljen od nogometnog kluba Santiago Morninga kao i nekih drugih čileanskih klubova u utakmicama koje su zahtjevale međunarodne standarde. Također, na stadionu Monumental nogometna reprezentacija Čiela je odigravala svoje domaće utakmice uglavnom u periodu rekonstrukcije stadiona Nacional 2009. i 2010. godine. Američki rock bend Pearl Jam je kao dio svoje 20. godišnjice nastupio na stadionu 16. novembra 2011. godine.

Stadion Monumental je bio jedan od devet stadiona na kojem su se igrale utakmice Copa Américe 2015.

## Koncerti 
Stadion Monumental je također služio kao mjesto održavanja muzičkih događaja. 4. novembra 2010. godine, američki bend *Jonas Brothers* nastupio je na stadionu pred 30.000 gledalaca. Nastup američkog benda *Red Hot Chili Peppers]]a* 16. septembra 2011. godine na stadionu je privukao 45.000 fanova, sa kojim su još nastupili čileanski bend *Chancho en Piedra* i britanski bend *Foals*. *Pearl Jam* je 7. novembra 2011. pred rekordnih 53.000 fanova održao koncert na stadionu.
Britanski bend *Coldplay* je na stadionu trebao nastupiti 12. februara 2013. kao dio Južno-američke turneje za album *Mylo Xyloto*, objavljen u oktobru 2011. godine, ali je bend kasnije otkazao turneju.
Američki rock-bend *Bon Jovi* je nastupio 15. septembra 2013. kao dio njihove turneje *Because We Can*.

## Utakmice 
Na stadionu Monumental nogometna reprezentacija Čilea je odigrala nekoliko utakmica. Prvu utakmicu na stadionu domaća reprezentacija je odigrala protiv Venecuele u sklopu kvalifikacija za Svjetsko prvenstvo 1998. te zabilježila ubjedljivu pobjedu rezultatom 6-0 gdje je Iván Zamorano postigao čak pet golova. Sljedeći susret na stadionu Monumental Čile je opet odigrao protiv Venecuele ali ovog puta rezultat je završio neriješenim ishodom 2-2. Utakmica je odigrala u sklopu kvalifikacija za Svjetsko prvenstvo 2010. Do kraja istih kvalifikacija Čile je još ugostio Ekvador te ostvario pobjedu rezultatom 1-0. 17. novembra 2010. u prijateljskoj utakmici Čile je bio uspješniji od Urugvaja rezultatom 2-0. Godinu dana poslije Čile i ovog puta ostvaruje pobjedu u prijateljskoj utakmici, ovog puta protiv Estonije rezultatom 4-0. U sklopu kvalifikacija za Svjetsko prvenstvo 2014. Čile je odigrao dvije utakmice: prethodno je pobijedio Peru 4-2 te izgubio od Kolumbije rezultatom 1-3. Posljednju utakmicu na stadionu Monumental Čile je odigrao protiv Urugvaja te poražen rezultatom 1-2.

## Reference 
## Vanjski linkovi 
* *Estadio Monumental David Arellano, worldstadiums.com* 

David Arellano
David Arellano